Diari Oficial de la Generalitat Valenciana


Sumari del DOGV 6236, del 30-03-2010 (2010/2409)

Notificació de la sentència dictada en el judici verbal número 432/2009.
------------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2409


Organisme emissor
:   Jutjat de Primera Instància Número 2 de Quart de Poblet

Tipus de document
:   Edicte

Notificació de la sentència dictada en el judici verbal número 432/2009. [2010/2409]  
Vanesa Pérez Lleó, jutgessa del Jutjat de Primera Instància número 2 de Quart de Poblet, mitjançant aquest edicte faig saber:   
Que en aquest Jutjat se segueixen actuacions de judici verbal número 432/09 a instàncies de la procuradora Estrella Vilas Loredo, en nom i representació de Rafael Ajerjo Vento, contra Antonia Margarita Serra Muntaner, en què s'ha dictat la sentència l'encapçalament i la dispositiva de la qual diuen així:   
«Quart de Poblet, 9 de febrer de 2010  
Vanesa Pérez Lleó, jutgessa del Jutjat de Primera Instància i Instrucció número 2 de Quart de Poblet, he vist aquestes actuacions de judici verbal registrades amb el número 432/2008, seguides a instàncies de Rafael Ajenjo Vento, representades per la procuradora Estrella Vilas Loredo i assistides de la lletrada Genoveva Bondia Forriols, contra Antonia Margarita Serra Muntaner, declarada en rebel·lia, sobre resolució de contracte d'arrendament d'habitatge i reclamació d'una quantitat.   
Dispositiva   
Estime de forma íntegra la demanda presentada per Rafael Ajenjo Vento contra Antonia Margarita Serra Muntaner:   
1. Declare que pertoca la resolució del contracte d'arrendament celebrat entre les parts en data 1 d'abril de 2008 pel que fa a l'immoble situat a Manises, carrer de l'Oeste, 10, 23.   
2. Condemne la demandada a pagar els 6.600 euros que deu per les rendes vençudes.   
3. Condemne la demandada a pagar les costes processals.   
Notifiqueu aquesta resolució a les parts, i feu-los saber que aquesta no és ferma, ja que podran interposar un recurs d'apel·lació, que s'ha de preparar dins del termini de cinc dies en aquest Jutjat, i que resoldrà l'Audiència Provincial de València, de la forma que disposen els articles 457 i següents de la Llei d'Enjudiciament Civil, amb el requisit per a la demandada establit en l'article 449.1 de la Llei d'Enjudiciament Civil.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LEC).   
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LEC).   
Per a interposar el recurs caldrà constituir un dipòsit de 50 euros; sense aquest requisit no s'admetrà a tràmit. El dipòsit es constituirà consignant aquest import en el compte de dipòsits i consignacions d'aquest Jutjat; la consignació s'haurà d'acreditar quan es prepare el recurs (DA 15a LOPJ).  
Estan exempts de constituir el dipòsit per a interposar un recurs els inclosos en l'apartat 5 de la disposició esmentada i els qui tinguen reconegut el dret a l'assistència jurídica gratuïta.   
Uniu aquesta resolució al llibre de sentències d'aquest Jutjat, i deixeu-ne una còpia testimoniada en les actuacions principals.   
Aquesta és la meua sentència, que pronuncie, mane i firme».  
I perquè valga de notificació de forma deguda, el 10 de febrer de 2010 lliure aquest edicte que es publicarà al tauler d'anuncis d'aquest Jutjat i en el Diari Oficial de la Comunitat Valenciana.  
Quart de Poblet, 10 de febrer de 2010.- La jutgessa: Vanesa Pérez Lleó.